                                                      ZAPISNIK

sa 15. sjednice Vijeća Gradske četvrti Gornji grad - Medveščak održane 23. kolovoza 2018. u  prostorijama Područnog ureda Medveščak, Draškovićeva 15/I kat, dvorana 19.  
Početak sjednice: 17:00 sati
Nazočni članovi Vijeća:
1. Luka Bogdan 
2. Marija Marinović 
3. Marija Gazzari
4. Miren Milović 
5. Mislav Herman
6. Nada Boban
7. Dejan Bosak 
8. Mirjana Džajo 
9. Tomislav Oreški
10. Vlasta Toth  
11. Neven Marković
12. Neda Raukar Gamulin

 Ne nazočni  članovi Vijeća: 
1. Tatjana Holjevac
2. Tin Pažur
3. Diana Pečkaj Vuković

Nazočni djelatnici Gradskog ureda za mjesnu samoupravu:
1. Marko Butković, stručni referent u PO
2. Nufik Hasanović viši stručni suradnik u PO

Sjednicu je sazvao i predsjedava joj predsjednik Vijeća Gradske četvrti Gornji grad – Medveščak Luka Bogdan. Predsjednik Vijeća  konstatira da je na sjednici  nazočno 12 članova Vijeća  te da Vijeće može donositi pravovaljane odluke i zaključci. 
L. Bogdan otvara sjednicu pozdravlja prisutne i Zapisnik s 14. sjednice Vijeća Gradske četvrti Gornji grad – Medveščak daje na verifikaciju, primjedbi na isti nema  te je jednoglasno prihvaćen. 









Utvrđivanje Dnevnog reda – 

L. Bogdan napominje da je članica Vijeća Nada Boban predložila dopunu  dnevnoga reda sa točkama:


1. Nastavno na prijedlog MO Nova Ves o premještanju „Zelenog otoka“ sa pozicije zelene površine ispred zgrade Nova Ves 57 (pod točkom br. 7. dnevnog reda)
-  za novu poziciju  predlaže se Sinkovićeva ulica,
križanje sa Novom Vesi, pozicija nogostupa uz zid sa crkvom, na način  da su kontejneri postavljeni uz vanjski rinzol, sa oknima prema zidu, ostavljajući dovoljan prostor za prolaz pješaka, pješaka sa invalidnim kolicima ili dječjim  kolicima .
Prilog: skica
2. Predlaže se micanje postojećeg kontejnera u Mlinarskoj ulici, kod stuba Šime Ljubića koje vode iz Malinove ulice u Mlinarsku.
Obrazloženje: postojeći kontejner prijeći sigurno kretanje pješaka dijelom pločnika a naročito invalidnih osoba ili dječjih kolica. Dodano, kontejner ne služi svrsi i ne puni se.

3. Predlaže se obnova horizontalnih i vertikalnih prometnih oznaka i uvođenja novih u Medvedgradskoj ulici, i to:
a) obnova postojećih pješačkih prijelaza i postojećih prometnih znakova
b) uspostava novog pješačkog prijelaza-zebre kod Znikinih stuba.
Obrazloženje:
Medvedgradska ulica je sjecište kretanja blizu tisuću učenika. Počinje nova školska godina, dolaze prvašići! Prevencija sigurnosti na cesti ne neophodna. Dodatni razlog povećanoj opreznosti je i činjenica da je Medvedgradska ulica postala automobilsko trkalište.
Predsjednik predlaže da se treći prijedlog uvrsti kao 11. točku dnevnog reda, a 12. točka dnevnog reda da bude pitanja i prijedlozi. Prva dva prijedloga zatražiti će da se o njima očituje odbor i nakon što se odbor o tome pozitivno očituje, prijedloge uvrstiti u dnevni red naredne sjednice, isti prijedlog se jednoglasno prihvaća.








Predlaže nadopunjeni dnevni red.

DNEVNI RED    

1. Prijedlog Poslovnika o radu Vijeća Gradske četvrti Gornji rad – Medveščak
2. Prijedlog Odluke o izmjenama i dopunama Pravila Gradske četvrti Gornji grad – Medveščak
3. Godišnji izvještaj o izvršenju Financijskog plana Gradske četvrti Gornji grad – Medveščak 
Za 2017. 
4. Prijedlog zaključka o osiguranju dodatnih sredstava za sanaciju fasade i balkona na objektu MO „August Cesarec“ 
5. Prijedlog zaključka o izmještanju kontejnera za tekstil (zahtjev Martine Bracić)
6. Prijedlog zaključka o izmještanju kontejnera za staklo, papir i komunalni otpad (zahtjev Ive Lovričevića)
7. Prijedlog zaključka o izmještanju zelenog otoka (zahtjev predstavnika stanara Nove Vesi kč.br. 57/1 i 57/2 i Znikine ulice kč.br.5)
8. Prijedlog zaključka  o prometovanju  autobusne linije 138, Britanski trg – Zelengaj – Britanski trg
9. Prijedlog zaključka o prometovanju autobusne linije 148, Reljkovićeva – Hercegovačka – Bosanska – Reljkovićeva
10. Prijedlog zaključka o uvođenju Ulice Stanka Andrijevića i Jadranske ulice u zonu naplate parkiranja
11. Obnova horizontalnih i vertikalnih prometnih znakova i uvođenje novih u Medvedgradskoj ulici, i to:
      a)obnova postojećih pješačkih prijelaza i postojećih prometnih znakova
      b)uspostava novog pješačkog prijelaza-zebre kod Znikinih stuba.
12. Pitanja, prijedlozi i obavijesti

Dnevni red jednoglasno prihvaćen.

Ad.1. Prijedlog Poslovnika o radu Vijeća Gradske četvrti Gornji rad – Medveščak .
Članovi Vijeća su dobili pisani materijal uz poziv za sjednicu ( Prijedlog Poslovnika o radu Vijeća i Prijedlog amandmana  članice Vijeća Vlaste Toth). Predsjednik ukratko informira nazočne članove Vijeća o pristiglom očitovanju  stručne službe Gradskog ureda  za mjesnu samoupravu na predložene amandmane . Raspravu otvara pojedinačno o svakom predloženom amandmanu kako slijedi:

Amandman br. 1
Generalna primjedba na cijeli Prijedlog je da je cijeli tekst pisan isključivo u muškom rodu.
Prijedlog: dodati svim imenicama, zamjenicama i glagolima odgovarajući nastavak koji se upotrebljava i za ženski
rod. Na primjer: predsjednik/ca; potpredsjednik/ca; članovi/ce vijeća; itd...ili nekako drugačije.
Obrazloženje: Zakonom o ravnopravnosti spolova iz 2003. I 2008. određeno je da oba spola budu zastupljena
na jednak i ravnopravan način pa tako i u tekstu samog Zakona, a s vremenom i u ostalim zakonima i aktima koji
su doneseni poslije toga. To je civilizacijski doseg koji je odavno proklamiran ali koji se često zanemaruje
pogotovo u službenim aktima. Ako ta „sitnica“ i dalje bude zanemarivana čak i od službenih instanci,
ravnopravnost nikad neće biti ostvarena kako u praksi javnih tijela vlasti tako ni u svakodnevnom životu.
Predsjednik čita očitovanje Gradskog ureda za mjesnu samoupravu i otvara raspravu. U raspravi sudjeluju: Vlasta Toth, Miren Milović, Neda Raukar-Gamulin, Nada Boban.

Amandman br.2
Članak 12., stavak (2) predlažem da se briše druga rečenica koja glasi: „Pisana ostavka člana Vijeća treba biti
ovjerena kod javnog bilježnika najranije osam dana prije podnošenja iste.“
Obrazloženje: Smatram da je dovoljna pisana ostavka člana/ice koja je osobno potpisana. Nema potrebe
opterećivati člana/icu dodatnim troškovima javnog bilježnika što ne mora dokazivati istinitost nečije volje.
Predsjednik čita očitovanje Gradskog ureda za mjesnu samoupravu na predloženi amandman i otvara raspravu. U raspravi sudjeluju: Vlasta Toth,  Nada Boban, Miren Milović i Mislav Herman.

Amandman br.3
Članak 14. Predlažem da se dopuni sa stavcima (2) i (3) koji glase:
(2) Vijeće većinom prisutnih odlučuje hoće li Predsjednika/icu izabrati tajnim glasanjem ili javno, podizanjem
ruku.
(3) U slučaja tajnog glasanja Mandatno imunitetno povjerenstvo provodi postupak glasanja.
Obrazloženje: Nema smisla ograničavati neku buduću volju članova/ica Vijeća. Bolje da se nešto Poslovnikom
predvidi nego da toga uopće nema.
Predsjednik čita očitovanje Gradskog ureda za mjesnu samoupravu na predloženi amandman i otvara raspravu. U raspravi sudjeluje Vlasta Toth. Nakon rasprave članica Vijeća  Vlasta Toth povlači amandman.

Amandman br.4
Članak 43. u stavcima (2) i (3) predlažem zamijeniti riječi „potreban broj članova Vijeća“ s riječi „kvorum“.
Obrazloženje: Termin „potreban broj članova Vijeća“ je vrlo neodređen dozvoljava i tumačenje da na sjednici
nisu prisutni oni članovi/ice koji će osigurati izglasavanje nekog predloženog zaključka što u svakom slučaju nije
utvrđivanje kvoruma. Kvorum je prisutnost većine članova/ica Vijeća, bez obzira pripadali „poziciji“ ili „oporbi“.
Ukoliko ostane kako je predloženo ostavlja se mogućnost manipulacije s prisutnošću na sjednici tj. odgađat će se
dok se ne skupe „naši“ ljudi.
Osim toga ovakva formulacija je u suprotnosti s Člankom 62.stavak (1) ovog Poslovnikom gdje se kaže da (citat):
„Vijeće može odlučivati ako je sjednici nazočna većina članova Vijeća, a odlučuje većinom glasova nazočnih
članova, ako zakonom, Statutom, Pravilima ili ovim poslovnikom nije drukčije određeno.“. Pretpostavljam da se ovo „ako nije drukčije određeno“ odnosi na neku kvalificiranu većinu (apsolutnu ili dvotrećinsku).

Predsjednik čita očitovanje Gradskog ureda za mjesnu samoupravu na predloženi  amandman i otvara raspravu. U raspravi sudjeluju: Vlasta Toth,  Marija Gazzari, Mislav Herman i Nada Boban.


Amandman br. 5
Predlažem da se u Članku 47. Stavak (6) doda riječ „suzdržan“.
Obrazloženje: ovdje se propisuje kako se treba izjasniti u vezi Zapisnika. U situaciji da nečija primjedba na
zapisnik u nekom detalju nije prihvaćena ali se član/ica Vijeća s ostatkom slaže, treba ostaviti mogućnost da
član/ica bude suzdržan/a.

Predsjednik čita očitovanje Gradskog ureda  za mjesnu samoupravu na predloženi  amandman i otvara raspravu:  U raspravi sudjeluju: Vlasta Toth,  i Nada Boban.

Amandman  br.6.
Predlažem da se u Članku 50.stavku (3) doda riječ „suzdržan“.
Obrazloženje: ako je nečiji prijedlog za dopunu dnevnog reda od većine odbačen, to ne znači da se taj/ta
član/ica protive ostatku dnevnog reda ali niti ga u cijelosti prihvaćaju. Zato mu/joj treba ostaviti mogućnost da
bude suzdrža/a.

Predsjednik čita očitovanje Gradskog ureda za mjesnu samoupravu na predloženi  amandman i otvara raspravu . U raspravi sudjeluju: Vlasta Toth i Nada Boban.

Amandman br.7
U članku 70. predlažem da se izbriše stavak (3) jer je u kontekstu tematske sjednice besmislen i u sukobu s
Člankom 24. Prijedloga Poslovnika kojim se preciziraju ovlasti člana/ice Vijeća – Citat: „ ... Objašnjenja u vezi s
temom može tražiti i od predsjednika Vijeća, predsjednika radnog tijela, gradskoga upravnog tijela nadležnog za
poslove mjesne samouprave i gradskoga upravnoga tijela u nadležnosti kojega je tema na dnevnom redu
sjednice.“.
Obrazloženje: Ako se na tematskim sjednicama ne mogu postavljati pitanja nazočnim predstavnicima Grada,
koja je uopće svrha takve sjednice?

Predsjednik čita očitovanje Gradskog ureda za mjesnu samoupravu  na predloženi amandman i otvara raspravu. U raspravi sudjeluju: Vlasta Toth, Miran Milović, Mislav Herman, Nada Boban, Neven Marković i Marija Gazzari.
 Nakon rasprave članovi Vijeća  složili su se,  da se umjesto brisanja stavak 3 on  preformulira tako da glasi da članovi Vijeća  na tematskoj sjednici mogu postavljati pitanja samo koja se tiču tematske sjednice.

Nakon rasprave o svim predloženim amandmanima predsjednik poziva članove Vijeća da se dizanjem ruku  izjasne  o svakom amandmanu napose.  Izjašnjavanje o predloženim amandmanima je provedeno kako slijedi:

Amandman br. 1
Za predloženi amandman glasovalo je  3 člana,   protiv   7 članova  i 2 suzdržana glasa.
Amandman broj  1 se odbija.


Amandman br. 2 
Za predloženi amandman glasovalo je  3 člana,  protiv  9  članova
Amandman broj 2 se odbija.                  

Amandman br. 3 predlagateljica  ga povukla

Amandman br.4
Za predloženi  amandman  je glasovalo   2 člana, protiv  9 članova i 1 član suzdržan. 
 Amandman broj 4 se odbija

Amandman br. 5
Za predloženi amandman je glasalo  3 člana,  protiv  8 članova  i 1 član suzdržan.
 Amandman broj  5 se odbija.

Amandman br.6
Za predloženi amandman glasalo je 3  člana, protiv 9 članova.
 Amandman  broj 6 se odbija.

Amandman br.7 
Preformuliran amandman boj 7 je jednoglasno prihvaćen.

Nakon što su članovi Vijeća pojedinačno glasovali  o svakom amandmanu, predsjednik  otvara raspravu o cjelovitom  Poslovniku o radu Vijeća. Kako se za raspravu nitko nije javio predsjednik zatvara raspravu i daje Poslovnik o radu Vijeća na glasovanje. 

Poslovnik o radu Vijeća je donesen sa  10 glasova za i 2 suzdržana glasa.

Ad.2. Prijedlog Odluke o izmjenama i dopunama Pravila Gradske četvrti Gornji grad – Medveščak.

Članovi Vijeća su uz poziv za sjednicu dobili i Prijedlog Odluke o izmjenama i dopunama Pravila gradske četvrti Gornji  grad-Medveščak. Predsjednik ukratko obrazlaže predmetnu stvar i otvara raspravu. U raspravi sudjeluju Neda Raukar-Gamulin, Neven Milović i Nada Boban.

 Nakon rasprave Vijeće gradske četvrti Gornji grad-Medveščak  sa 11 glasova za i 1 suzdržanim glasom donosi  Odluku O izmjenama i dopunama Pravila Gradske četvrti Gornji grad-Medveščak.

Ad.3. Godišnji izvještaj o izvršenju Financijskog plana Gradske četvrti Gornji grad – Medveščak 
           za 2017. 
Članovi Vijeća su uz poziv za sjednicu dobili i Prijedlog  Godišnjeg izvještaja o izvršenju Financijskog plana Gradske četvrti Gornju grad-Medveščak za 2017. Predsjednik Vijeća ukratko informira nazočne članove Vijeća o sadržaju  navedenog prijedloga i potrebi njegovog donošenja, te otvara raspravu. U raspravi sudjeluju: Neven Marković, Vlasta Toth, Nada Boban, Neda Raukar-Gamulin i Dejan Bosak.
 Nakon rasprave Vijeće gradske četvrti Gornji grad-Medveščak sa 10 glasova za, 1 glasom protiv i 1 suzdržanim glasom donosi  Godišnji izvještaj o izvršenju Financijskog plana Gradske četvrti Gornji grad-Medveščak za 2017.


Ad.4. Prijedlog zaključka o osiguranju dodatnih sredstava za sanaciju fasade i balkona na objektu MO „August Cesarec“.
 
Članovi Vijeća su uz poziv za sjednicu dobili i pisani materijal. Predsjednik ukratko informira članove o predmetnoj stvari i odlučivanju, te otvara raspravu. U raspravi sudjeluju: Miren Milović, Tomislav Oreški, Neda Raukar Gamulin, Mislav Herman, Nada Boban, Mirjana Džajo i Dejan Bosak. 

Nakon rasprave Vije gradske četvrti Gornji grad-Medveščak sa 10 glasova za 1 glasom protiv i 1 suzdržanim glasom donijelo slijedeći 



ZAKLJUČAK
o osiguranju dodatnih sredstava 


1. Vijeće će Izmjenom Plana komunalnih aktivnosti Gradske četvrti Gornji grad – Medveščak u 2018. osigurati dodatna sredstava u iznosu od 69.812,50 kn (sa PDV – om) za potrebe ugovaranja dodatnih radova na sanaciji fasade i balkona na objektu Mjesnog odbora „August Cesarec“, Tkalčićeva 33. 
 

1. Ovaj će zaključak biti dostavljen Gradskom uredu za mjesnu samoupravu  na daljnje postupanje. 




Ad.5. Prijedlog zaključka o izmještanju kontejnera za tekstil (zahtjev Martine Bracić).

Članovi Vijeća su uz poziv za sjednicu dobili i pisani zahtjev Martine Bracić. Predsjednik ukratko informira članove o predmetnoj stvari i odlučivanje, te otvara raspravu. U raspravi sudjeluju: Dejan Bosak ispred odbora i izvještava da odbor nije suglasan i predlaže Malu ulicu kao rješenje. 
Nakon izlaganja predstavnika odbora, Vijeće je jednoglasno donijelo slijedeći


ZAKLJUČAK
o izmještanju kontejnera za tekstil

1. Vijeće Gradske četvrti Gornji grad – Medveščak podržava zahtjev Marine Bracić u svezi izmještanja kontejnera za tekstil sa adrese Nova Ves 48 i predlaže da se izmjesti u Malu ulicu.

2. Ovaj će zaključak biti dostavljen Zagrebačkom holdingu d.o.o. podružnica Čistoće na nadležno postupanje te Vijeću Mjesnog odbora Nova Ves





Ad.6. Prijedlog zaključka o izmještanju kontejnera za staklo, papir i komunalni otpad (zahtjev Ive Lovričevića).

Članovi Vijeća su uz poziv za sjednicu dobili i pisani materijal. Predsjednik ukratko informira članove Vijeća o predmetnoj stvari i odlučivanju, te otvara raspravu. U raspravi sudjeluju: U ime odbora Dejan Bosak, odbora je suglasan je sa zaključkom Mjesnog odbora, Nada Boban, Mirjana Džajo. Nakon rasprave Vijeće Gradske četvrti Gornji grad-Medveščak  jednoglasno donosi 


ZAKLJUČAK
o izmještanju kontejnera za staklo, papir i komunalni otpad

1. Vijeće Gradske četvrti Gornji grad – Medveščak suglasno je sa zaključkom Vijeća mjesnog odbora Medveščak sa 13. sjednice održane 20. lipnja 2018. koji ne podržava izmještanje kontejnera sa lokacije Medveščak 62 na jedan dio parkirališnih mjesta u drvoredu, gdje prolaze tramvaji.

2. Ovaj će zaključak biti dostavljen Vijeću Mjesnog odbora Medveščak.



Ad.7. Prijedlog zaključka o izmještanju zelenog otoka (zahtjev predstavnika stanara Nove Vesi kč.br. 57/1 i 57/2 i Znikine ulice kč.br.5).

Članovi Vijeća su uz poziv za sjedni primili i pisani zahtjev stanara Nove Vesi  kč br.5771 57/2 i Znikine ulice kč.br.5, i zaključak Mjesnog odbora Nova Ves. Predsjednik Vijeća ukratko informira članove  o predmetnoj stvari i odlučivanju, te otvara raspravu. U raspravi sudjeluju: Ispred odbora Dejan Bosak i napominje da odbor podržava mjesni odbor Nova Ves  i moli odbor za novu specificiranu lokaciju. Nakon rasprave Vijeće jednoglasno donosi slijedeći

ZAKLJUČAK
o izmještanju zelenog otoka

1. Vijeće Gradske četvrti Gornji grad – Medveščak suglasno je sa zaključkom Vijeća mjesnog odbora Nova Ves sa 13. sjednice održane 19. lipnja 2018. kojim se traži premještanje zelenog otoka.
2. Vijeće traži od Vijeća mjesnog odbora da specificira novu lokaciju obzirom da to više ne radi Zagrebački holding, podružnica Čistoće te ponovno upute Zaključak ovom Vijeću.
3. Ovaj će zaključak biti dostavljen Vijeću Mjesnog odbora Nova Ves.

Ad.8. Prijedlog zaključka  o prometovanju  autobusne linije 138, Britanski trg – Zelengaj – Britanski trg.
Članovi Vijeća su uz poziv za sjednicu primili i pisani materijal. Predsjednik ukratko informira  nazočne  članove o predmetnoj stvari i odlučivanju, te otvara raspravu. U raspravi sudjeluju. Dejan Bosak (ispred odbora) i Mirjana Džajo. Nakon rasprave Vijeće gradske četvrti Gornji grad-Medveščak jednoglasno donosi 



ZAKLJUČAK
o prometovanju autobusa na liniji 138 (Britanski trg-Zelengaj-Britanski trg)

1. Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora Kraljevec sa 12. sjednice održane 15. lipnja 2018. u svezi zahtjeva za usklađivanjem slijeda autobusa kako bi se produžila satnica prometovanja na liniji 138.

2. Ovaj će zaključak biti dostavljen  Gradskom uredu za prostorno uređenje, izgradnju Grada, graditeljstvo, komunalne poslove i promet i Zagrebačkom električnom tramvaju na nadležno postupanje te Vijeću Mjesnog odbora Kraljevec. 


Ad.9. Prijedlog zaključka o prometovanju  autobusne linije 148, Reljkovićeva – Hercegovačka – Bosanska – Reljkovićeva.

Članovi Vijeća su uz poziv za sjednicu dobili pisani materijal. Predsjednik ukratko informira nazočne članove o predmetnoj stvari i potrebi odlučivanja, te otvara raspravu. U raspravi sudjeluju: Dean Bosak (ispred odbora) podržava zahtjev Mjesnog odbora „Stjepan Radić“. Nakon izlaganja predstavnika odbora Vijeće jednoglasno donosi slijedeći



ZAKLJUČAK
o prometovanju autobusne linije 148 (Reljkovićeva-Hercegovačka-Bosanska-Reljkovićeva)

1. Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora „Stjepan Radić“ sa 13. sjednice održane 10. srpnja 2018. u svezi uvođenja dva nova autobusna stajališta na liniji 148 i to:
· Hercegovačka kod kbr. 50, smjer prema sjeveru
· Bosanska kod Magdićevih stuba (prije skretanja zapadno u Ilicu)

1. Ovaj će zaključak biti dostavljen  Gradskom uredu za prostorno uređenje, izgradnju Grada, graditeljstvo, komunalne poslove i promet i Zagrebačkom električnom tramvaju na nadležno postupanje te Vijeću Mjesnog odbora „Stjepan Radić“ 


Ad.10. Prijedlog zaključka o uvođenju Ulice Stanka Andrijevića i Jadranske ulice u zonu naplate parkiranja.

Članovi Vijeća su uz poziv za sjednicu dobili i pisani materijal. Predsjednik Vijeća ukratko informira nazočne članove o predmetnoj stvari i potrebi odlučivanje te otvara raspravu: U raspravi sudjeluju Dejan Bosak (ispred odbora) i Neda Raukar Gamulin.
 Nakon rasprave Vijeće gradske četvrti Gornji grad-Medveščak jednoglasno donosi





ZAKLJUČAK
o prijedlogu uvođenja parkirališnih kapaciteta u zonu naplate i kontrole parkiranja

1. Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora „Stjepan Radić“ sa 13. sjednice održane 10. srpnja 2018. u svezi uvođenja novih parkirališnih mjesta u zonu naplate i kontrole parkiranja u Ulicu Stanka Andrijevića i Jadransku ulicu.

2. Vijeće je suglasno da se pronađe lokacija za izgradnju javne garaže.

3. Ovaj će zaključak biti dostavljen  Gradskom uredu za prostorno uređenje, izgradnju Grada, graditeljstvo, komunalne poslove i promet i Vijeću Mjesnog odbora „Stjepan Radić“ 


Ad.11. Obnova horizontalnih i vertikalnih prometnih znakova i uvođenje novih u Medvedgradskoj ulici, i to:
a)obnova postojećih pješačkih prijelaza i postojećih prometnih znakova
b)uspostava novog pješačkog prijelaza-zebre kod Znikinih stuba.
Članovi  Vijeća su primili pisani materijal uz poziv za sjednicu. Predsjednik ukratko informira nazočne članove Vijeća o predmetnoj stvari i potrebi odlučivanja te otvara raspravu. U raspravi sudjeluju: Nada Boban, Mirjana Džajo, Neda Raukar Gamulin, Vlasta Toth, Marija Gazzari i Mislav Herman. 
Nakon rasprave Vijeće   jednoglasno  donosi slijedeći


ZAKLJUČAK
o obnovi horizontalne i vertikalne signalizacije u Medvedgradskoj ulici

1. Vijeće Gradske četvrti Gornji grad – Medveščak raspravljalo je o prijedlogu vijećnice Nade Boban o potrebi obnove horizontalne i vertikalne signalizacije u Medvedgradskoj ulici.
2. Vijeće je suglasno da postoji potreba žurno obnoviti horizontalnu i vertikalnu signalizaciju. 

3. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet , Zagrebačkom holdingu podružnica Zagrebačke ceste na nadležno postupanje te Vijeću Mjesnog odbora Nova Ves.



Ad.12. Pitanja i prijedlozi  članova vijeća.

Miren Milović,  upit: Može li se otpalo lišće iz dvorišta  odložiti u mobilno reciklažno dvorište?
Marija Marinović, upit:  što je sa reklamacijom za devastiranu zelenu površinu od strane Zagrebačkih cesta.
Neda Raukar Gamulin, upit:  što je sa upitom vezanog za Palainovku,  molim požurnicu?
Mirjana Džajo, upit:  Gdje je zastava od Mjesnog odbora Nova Ves i što je sa drvarnicom od Mjesnog odbora Nova Ves?
Nada Boban, upit:  Do kuda je se stiglo sa realizacijom sredstava za obnovu stepenica?

Zapisnik sastavio :
[bookmark: _GoBack]Nufik Hasanović, viši stručni suradnik

KLASA: 026-02/18-001/407
URBROJ: 251-06-11-7-18-22
U Zagrebu, 23.08.2018. 


         Predsjednik Vijeća Gradske četvrti
							     Gornji grad – Medveščak

								   Luka  Bogdan

